'n Plaasaanval het op 16 Julie op die Grand View-hoewe digby Beaconbaai in die Oos-Kaap plaasgevind.
Vier aanvallers het na die slagoffers se huis gegaan, maar net 1 aanvaller het in die huis ingegaan. Die aanvallers het 'n 34-jarige vrou en haar 70-jarige ma oorval en aangerand. Die ma en dogter het albei verskeie beserings opgedoen. Die aanvaller het 'n televisie gesteel en hulle het gevlug.
Hulp is ontbied en die owerhede se honde-eenheid het die televisie in die bosse opgespoor, maar geen arrestasies is gemaak nie. Die ma en dogter is na die hospitaal geneem vir mediese behandeling.